ལྷོ་བྱང་ཀོ་རི་ཡའི་དམག་འཁྲུག་དེའི་ནང་རྒྱ་ནག་འཛུལ་ཚེ་དམག་འཁྲུག་གི་རྣམ་པ་མི་འདྲ་བ་ཞིག་ཆགས་ཀྱི་རེད།ཨ་རིས་ལྷོ་ཀོ་རི་ཡའི་སྲུང་སྐྱོབ་ཆེད་དུ་ཀོ་རི་ཡ་གླིང་ཕྲན་ཁུལ་དུ་དམག་དཔུང་འཕོན་ཆེ་གཏོང་འཛུགས་དགོས་པར་བརྟེན་ཨ་རི་ལ་དཀའ་ངལ་ཆེན་པོ་འཕྲད་ཀྱི་རེད།དེ་མ་ཟད་རྒྱ་དམག་གིས་ལྷོ་ཀོ་རི་ཡར་མེ་ཤུགས་འཕུར་མདའ་འཕངས་ཏེ་ཨ་རི་དང་ལྷོ་ཀོ་རི་ཡའི་དམག་སྒར་དང་དམག་མཁོའི་བསྟི་གནས་ལ་གཏོར་སྐྱོན་བྱེད་པ་དང་།དེ་བཞིན་ཨ་རི་དང་ལྷོ་ཀོ་རི་ཡའི་མཁའ་དམག་གི་བསྟི་གནས་ལ་གཏོར་སྐྱོན་བཏང་སྟེ་དགྲ་བོའི་མཁའ་དམག་གི་ནུས་པ་ཉམས་རྒུད་དུ་གཏོང་གི་རེད།